***Dragi učenici,***

***Vidim da su vam priložne rečenice jednostavne. Drago mi je! :-)***

***Malo ćemo ih provježbati.***

ZADAĆA:

**1.Podcrtaj predikate, zaokruži vezniču riječ, kosom crtom odvoji glavnu od zavisne surečenice, odredi vrstu zavisne surečenice i vrstu poretka (inverzija, uobičajeni poredak ili umetnuta zavisna surečenica)).**

a) Tek kad je došao kući, vidio je o čemu se radi.

b) Note ljubavi, čim bolje razmisliš, hrane svačiju dušu.

c) Gdje god idemo, čujemo pjesmu i violinu.

d) Otplesao je valcer kako samo on to zna.

e) Marko i Petar došuljali su se kako to samo lopovi znaju.

f) Odlaze kamo nekada nisu odlazili.

g) Žele se natjecati otkad su uvidjeli tuđe uspjehe.

h) Družili su se uz pjesmu kamo god su krenuli.

i) Smijala se kako se i prije smijala.

j) Pobijedili smo kad smo naučili raditi najbolje palačinke.

k) Otac bi ga odveo kamo god bi poželio.

l) Zabrinula se otkad je čula da je Antonio nestao.

m) Kao da ga netko goni, pobjegao je kući.

n) Rekao nam je, čim je došao, kako će Marica dobiti peticu.